Ibrahim Boubacar Keïta

Ibrahim Boubacar Keïta (; 29-yanvar 1945-jıl — 16-yanvar 2022-jıl) — Mali mámleket ǵayratkeri hám siyasatshısı, Mali Bas ministri (1994-2000), Mali Milliy Assambleyası baslıǵı (2002-2007), Mali prezidenti (2013-jıl 4-sentyabrden 2020-jıl 19-avgustqa shekem).

 Ómiri 
Ibrahim Boubacar Keïta 1945-jıl 29-yanvarda Franciya Sudanında (házirgi Mali) tuwılǵan. Parijdegi liceydi tamamlaǵannan soń, Bamakoda oqıǵan, keyininen Senegal paytaxtı Dakarda, keyin bolsa Parijde oqıdı. Ol siyasattanıw hám tariyx professorı esaplanadı.

Dáslep, ol Malide rawajlanıw fondında (EEC) islegen. Mali, Nigeriya hám Burkina-Fasoda jámiyetlik shólkemleri menen sheriklik etilgen.

1990-jılda ol ADEMA-PASJ jergilikli socialistlik partiyasınıń aǵzası boldı (Malidegi Demokratiya ushın Alyans — Azatlıq, birlik hám ádalat ushın Pan-Afrika partiyası) hám prezidentlikke kandidat Alfa Umar Konarenıń saylaw aldı shtabın basqardı. Konare prezident etip saylanǵannan soń, kóp ótpey 1994-jılda Keïtanı húkimet baslıǵı etip tayınlaydı. Sol jılı Keïta partiyanıń basshısı boladı hám 1999-jılǵa shekem bul lawazımdı iyeleydi. Sol-jıldıń 15-fevralında Malide Bas ministr almastırıldı. Keyingi jılı Ibrahim Boubacar Keïta Mali Socialistlik partiyasınan shıǵıp ketedi. Ol jańa bir partiya — Mali ushın Awqam shólkemlestiredi hám oǵan basshılıq etedi.

2002-jıl 16-sentyabrde Keïta Mali parlamenti spikeri etip saylanadı. Ol bul lawazımda derlik bes jıl dawamında 2007-jıl 3-sentyabrge shekem islegen.

Ol 16-yanvar 2022-jılda 76 jasında dúnyadan ótti.

 Derekler 

Kategoriya:Prezidentler
Kategoriya:Kutialda tuwılǵanlar
Kategoriya:Mali